
Autoritatea NaŢionalĂ de Reglementare În domeniul Energiei

	



COMUNICAT

privind  publicarea pe pagina de internet a ANRE a “Regulamentului de furnizare a energiei electrice la clienţii finali” -  document de discuţie

Autoritatea Natională de Reglementare în Domeniul Energiei a afişat, pe pagina proprie de internet, documentul de discuţie privind „Regulamentul de furnizare a energiei electrice la clienţii finali”. 

Documentul supus dezbaterii publice reprezintă o actualizare a Regulamentului de furnizare a energiei electrice la consumatori aprobat prin HG 1007/2004, în scopul armonizării cadrului de reglementare al pieţei cu amănuntul cu prevederile Legii energiei electrice şi a gazelor naturale nr. 123/2012, precum şi cu evoluţia pieţei de energie electrică, şi poate fi accesat la rubrica Legislaţie/ Documente de discuţie EE/Proceduri operaţionale - Reg. Comerciale.

Nota de prezentare a Regulamentului de furnizare, care însoţeşte documentul, prezintă principalele prevederi ale documentului supus discuţiei, cu accent pe modificările propuse faţă de reglementările în vigoare. 

Observaţiile, comentariile sau propunerile de modificare a prevederilor „Regulamentului de furnizare a energiei electrice la clienţii finali” se pot transmite la ANRE, până la data de 31.05.2013, conform informaţiilor care însoţesc documentul.

